Diari Oficial de la Generalitat Valenciana


Sumari del DOGV 9977, del 07-11-2024 (2024/11250)

RESOLUCIÓ de 22 d'octubre de 2024, de la Direcció del Consorci Hospitalari Provincial de Castelló, per la qual es fa pública la Resolució 2455-TT-9985-RNP, de 6 d'agost de 2024, del president del Consell de Govern de l'Hospital Provincial de Castelló, llocs bàsics vacants sense reserva, personal funcionari, en aplicació de la disposició addicional 38 de la llei de pressupostos generals de la Generalitat Valenciana de 2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9977

Data del DOGV
:   07-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/11235

CVE
:   OXDJ-D-2161-63687

Data del document
:   22-10-2024

Organisme emissor
:   Consorci Hospitalari Provincial de Castelló

Tipus de document
:   Resolució

El director gerent del Consorci, en ús de les facultats atribuïdes per l' article 23.c dels estatuts del Consorci,

RESOL

*Primer*

Fer pública en el *Diari Oficial de la Generalitat Valenciana*  la Resolució 7269-LX-8717-DMS, de 6 d'agost de 2024 modificació plantilla llocs bàsics vacants sense reserva personal funcionari en aplicació de la disposició addicional 38 de la llei de pressupostos generals de la Generalitat Valenciana de 2024.

"Atès que l'actual plantilla del Consorci per personal de naturalesa funcionarial i de naturalesa laboral, quan es produeix una vacant en una plaça bàsica sense reserva de titular, de naturalesa funcionarial, es fa necessari que per raons d' eficàcia, eficiència i qualitat en la prestació dels serveis i en compliment del dret dels ciutadans a la salut, s' articulen les fórmules necessàries de provisió d' efectius per donar resposta immediata a les vacants funcionarials o laborals bàsiques que es vagen produint en el Consorci.

Que en virtut del que estableix la Disposició addicional 38a de la Llei 8/2023, de 27 de desembre, de pressupostos de la Generalitat Valenciana per a l'exercici 2024, que estableix que a partir de l'1 de gener de 2024 com a mesura per a garantir la cobertura de les necessitats de personal dels consorcis sanitaris i salvaguardar la prestació de l'assistència sanitària als ciutadans, els llocs de treball de naturalesa funcionarial i laboral vacants, que no comporten responsabilitat de comandament i no estiguen reservats a persona titular en les plantilles d'aquestes entitats, s'han de reconvertir en llocs de naturalesa estatutària (la provisió dels quals s'ha de realitzar per part de la Conselleria competent en matèria de sanitat), sense perjudici de la dotació pressupostària que continua sent dels consorcis, d'acord amb el que disposa la Llei 15/1997, de 25 d'abril.

Vist l'acord del Consell de Govern de data 30 d'abril de 2024, on s'aprova el procediment automàtic per a la conversió dels llocs vacants (funcionaris, laboral) en virtut de la Disposició addicional 38a de la Llei de pressupostos de la Generalitat Valenciana per a l'exercici 2024, i s'habilita al president del Consell per a dur a terme tots els tràmits necessaris a l'obtenció de les autoritzacions per part de la Conselleria d' Hisenda, Economia i Administració Pública, quedant autoritzat no només per a la transformació de la plaça i lloc, sinó també per a la seva provisió.

En virtut de les consideracions exposades, es resol:

*Primer.* Modificar la relació de llocs de treball del personal funcionari del Consorci, amortitzant llocs de funcionaris, i creant llocs en les corresponents categories professionals de personal estatutari.

1.1. Modificar la relació de llocs de treball del Consorci Hospitalari Provincial de Castelló, amb l'amortització dels següents llocs funcionarials (F):

|  |  |  |  |  |  |  |  |
| --- | --- | --- | --- | --- | --- | --- | --- |
| *NÚM* | *DENOMINACIÓ* | *GRUP/*  *SUBGRUP* | *CD* | *CE* | *ANNUAL* | *TIPO* | *ASSISTENCIAL* |
| 695 | Facultativo/a Especialista (Psiquiatría) | A1 | 26 | 1.619,12 € | 51.349,76 € | F | SI |
| 276 | Médico/a  Urgencia Hospitalaria | A1 | 26 | 1.619,12 € | 51.349,76 € | F | SI |

  

1.2. Modificar la relació de llocs de treball del Consorci Hospitalari Provincial de Castelló amb la creació dels següents llocs estatutaris (S):

|  |  |  |  |  |  |  |  |
| --- | --- | --- | --- | --- | --- | --- | --- |
| *NUM* | *DENOMINACIÓ* | *GRUP/*  *SUBGRUP* | *CD* | *CE* | *ANNUAL* | *TIPUS* | *ASSISTENCIAL* |
| 2162 | Facultativo/a Especialista (Psiquiatría) | A1 | 24 | 2.009,34 € | 55.055,98 € | S | SI |
| 2163 | Médico/a  Urgencia Hospitalaria | A1 | 24 | 2.009,34 € | 55.055,98 € | S | SI |

  

*Segon.* La present modificació de la relació de llocs de treball queda supeditada a la preceptiva i prèvia autorització de la Conselleria d'Hisenda, Economia i Administració Pública en el marc del procediment establert per a la creació i modificació de llocs de treball d'aquest Consorci com a entitat del Sector Públic instrumental de la Generalitat Valenciana adscrit a la Conselleria de Sanitat,  en el context de la tramitació prevista en la Llei de pressupostos de la Generalitat Valenciana per a l'exercici 2024, Llei 8/2023, de 27 de desembre, art. 35.1 b) en relació a l'article 35.2 a), en el marc jurídic establert per al règim dels consorcis sanitaris per la disposició addicional vint-i-novena de l'esmentada llei i en relació a l'article 32 de la mateixa norma, complint així mateix, amb el que estableix l'article 5 del Decret 77/2019, de 7 de juny, del Consell, de regulació del procediment de gestió del pressupost de la Generalitat."

Contra aquesta resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes a comptar de l'endemà de la seva publicació, d'acord amb el que disposen els articles 123 i 124 de la Llei 39/2015,  d'1 d'octubre, del procediment administratiu comú de les administracions públiques, o bé recurs contenciós administratiu en el termini de dos mesos davant el jutjat contenciós administratiu competent, d'acord amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altre que s'estime procedent.

  

Castelló de la Plana, 22 d'octubre de 2024

(p. d. Acord 31.05.2021; DOGV 9107, 15.06.201)

Matías Real López

Director Gerent